દેખાવની વાત કરીએ તો, આ કંપનીનુંં ટર્નઓવર અને ચોખ્ખો નફો, રૂ. ૧૪.૮૬ કરોડ / રૂ. ૦.૨૬ કરોડ (નાણાકીય વર્ષ ૨૦૧૪), રૂ. ૧૯.૬૬ કરોડ / રૂ. ૦.૫૦ કરોડ (નાણાકીય વર્ષ ૨૦૧૫), રૂ. ૧૯.૧૫ કરોડ / રૂ. ૦.૩૬ કરોડ (નાણાકીય વર્ષ ૧૬) અને રૂ. ૨૪.૫૮ કરોડ / રૂ. ૦.૬૫ કરોડ (નાણાકીય વર્ષ ૧૭) થયેલ છે. ના. વ. ર૦૧૬ માં આ કંપનીએ બોટમ લાઈનમાં પીછેહઠ કરી હતી. ના. વ. ર૦૧૮ ના પ્રથમ સાત માસમાં આ કંપનીએ રૂ. ૧૫.૮૯ ના ટર્નઓવર પર રૂ. ૦.૭૪ નફો કરેલ હતો. આ રીતે ના. વ. ર૦૧૭ અને ના. વ. ર૦૧૮ માં આવેલ વિગતો આઈ પી ઓ માં આવવા માટેની બારી શણગારવા માટે હોય તેમ લાગે છે. છેલ્લા ત્રણ નાણાકીય વર્ષમાં તેમણે સરેરાશ શેર દીઠ આવક રૂ. ૧.પ૭ અને સરેરાશ આર ઓ એન ડબલ્યુ ૧૪.૮૯ ટકા દર્શાવેલ છે. તા. ૩૧.૧૦.૧૭ ના એન એ વી રૂ. ૧૩.પ૩ ના આધારે આ ઈસ્યુનો ભાવ ૩.૭૭ ના પી/બીવીથી આવે છે,અને ઈસ્યુ પછીના એન એ વી રૂ. ર૪.ર૬ના આધારે તેનો ભાવ ર.૦૮ના પી/બીવી થી આવે છે. જો આપણેતેમની છેલ્લી કમાણીનું વાર્ષિકીકરણકરીએ અને ઈસ્યુ પછીના બધા જ શેરના આધારે વહેંચીએ તો માગવામાં આવેલ ભાવ ૧૦+ના પીઈ રેશિયોથી આવે છે. ઓફર ડોકયુમેન્ટ મુજબ મંગલમ સીડ્‌સ, કાવેરી સીડ્‌સ અને નાથ બાયો તેમના લીસ્ટેડ હરીફ તરીકે બતાવેલ છે જે અનુક્રમે ૩૬, ૨૭ અને ૩૯ ના પી ઈ રેશિયોથી (તા. ૧૯.૪.૧૮)ના રોજ ટ્રેડ થઈ રહેલ છે. ખરેખર તો, ના. વ. ર૦૧૭ ની કમાણીના આધારે શેરનો ભાવ ૩૮ પીઈ થાય છે, પણ પ્રથમ સાત માસનો જોરદાર નફો તેના સાતત્ય માટે શંકા ઉભી કરે છે. ના. વ. ર૦૧૭ ની આવકના આધારે તે વધારે ભાવનો છે, પરંતુ ના. વ. ૧૮ની વાર્ષકીકરણ કરેલ આવકના આધારે આ ઈસ્યુ ૧૯ ના પીઈ રેશિયોથી આવેલ છે, જે વાજબી જણાય છે. જો કે, છેલ્લાં પરિણામો ભવાં ઉંચાં કરી નાખે તેવાં છે, કે જેમાં ખૂબ વધારે નફો બતાવેલ છે જે આગામી સમયમાં ટકી શકશે નહીં તેમ પાછળનો ટ્રેક રેકર્ડ જોતાં જણાય છે.